Aké lieky proti bolesti pri zápale po extrakci zubu môžem úžívať, ak pravidelneberiem Aspirin Protect?
Mám vytrhnutý zub, ale zapálilo sa mi to. Lekár mi ranu vyčistil a vložil do rany niečo liečivé. Stále ma ale bolí aj hlava aj ucho, prevdepodobne z toho zápalu.
Dobrý deň,
ďakujeme za Vašu otázku.
Medzi liekom Aspirin protect a voľnopredajnými liekmi od bolesti boli pozorované interakcie rôznej závažnosti. Najbezpečnejšia voľba spomedzi všetkých dostupných sú lieky s obashom paracetamolu (Paralen, Panadol novum, Paracetamol..). Krátkodobé podávanie paracetamolu počas liečby liekom Aspirin protect je možné. V prípade, že bolesti neustúpia, ďalšiu liečbu bolesti je potrebné konzultovať s lekárom.
Prajem skorú úľavu od ťažkostí.
S pozdravom
PharmDr. Veronika Kiabová